Anomuras
Anomuras (Anomura) ir desmitkājvēžu kārtas (Decapoda) infrakārta, kas apvieno apmēram 2500 sugas: vientuļniekvēžus, plakanos omārus, karaliskos krabjus, porcelānkrabjus un kurmjkrabjus. Lai arī daudzu sugu nosaukumā tiek lietots nosaukums krabis, tomēr visi īstie krabji ir izdalīti anomuru māsas taksonā — krabju infrakārtā (Brachyura).

Lielākā daļa anomuru sugu mājo mērenajās un tropiskajās jūrās, bet Dienvidamerikas saldūdens krabji (Aeglidae) dzīvo Dienvidamerikas upēs un strautos, kā arī ir zināma viena vientuļniekvēžu suga, kas dzīvo saldūdenī.

Sistemātikas izmaiņas 

Zinātniskais nosaukums Anomura saglabājies no iepriekšējo gadu (novecojušās) klasifikācijas, kad visi desmitkājvēži tika sadalīti trīs grupās: garastes vēžos (Macrura), īsastes vēžos (Brachyura) un mīkstastes vēžos (Anomura). Grupas alternatīvais nosaukums — Anomala — radies, raksturojot mūsdienu klasifikācijas anomuru grupu, kura ir ļoti daudzveidīga, ar dažādām, neparastām un ļoti atšķirīgām formām.

Kopīgās īpašības 
Anomurām var izcelt vairākas kopīgas īpašības — kopumā, lai arī sugas ir tik dažādas, tām ir vairāk vai mazāk krabjiem līdzīga ķermeņa forma, lai gan plakanie omāri nedaudz atgādina saplacinātus omārus. Anomurām kā visiem desmitkājvēžiem ir pieci ejkāju pāri. Pēdējā pāra kājas ir ļoti maziņas un grūti saskatāmas, tās bieži paslēptas iekšpusē, žaunu dobumā zem čaulas. Šīs kājiņas anomuras izmanto, lai tīrītu žaunas. Vēders var būt gan pagarināts (simetriskajiem vientuļniekvēžiem), gan samērā īss un salocīts zem pārējā ķermeņa (plakanajiem omāriem, porcelānkrabjiem un karaliskajiem krabjiem), gan cieši satīts, lai varētu paslēpties gliemeņu čaulās (vientuļniekvēžiiem). Tomēr anomurām vēders nav tik īss kā īstajiem krabjiem. Anomuras ir arī lēnākas nekā krabji.

Sistemātika 

Anomuru infrakārta (Anomura)
Dienvidamerikas saldūdens anomuru virsdzimta (Aegloidea)
Dienvidamerikas saldūdens anomuru dzimta (Aeglidae)
Galatīdu virsdzimta (Galatheoidea)
Galatīdkrabju dzimta (Galatheidae)
Munidīdkrabju dzimta (Munididae)
Munidopsīdkrabju dzimta (Munidopsidae)
Porcelānkrabju dzimta (Porcellanidae)
†dzimta Retrorsichelidae
Karalisko krabju virsdzimta (Lithodoidea)
Akmenskrabju dzimta (Hapalogastridae)
Karalisko krabju dzimta (Lithodidae)
Kurmjkrabju virsdzimta (Hippoidea)
Kurmjkrabju dzimta (Hippidae)
Racējkrabju dzimta (Albuneidae)
Smilšu krabju dzimta (Blepharipodidae)
Plakano omāru virsdzimta (Chirostyloidea)
Jetijomāru dzimta (Kiwaidae)
Klusā okeāna plakano omāru dzimta (Eumunididae)
Plakano omāru dzimta (Chirostylidae)
Spalvaino akmenskrabju virsdzimta (Lomisoidea)
Spalvaino akmenskrabju dzimta (Lomisidae)
Vientuļniekvēžu virsdzimta (Paguroidea)
Aktīniju vientuļniekvēžu dzimta (Parapaguridae)
Vientuļniekvēžu dzimta (Paguridae)
Kreiļu vientuļniekvēžu dzimta (Diogenidae)
Melanēzijas vientuļniekvēžu dzimta (Pylojacquesidae)
Sauszemes vientuļniekvēžu dzimta (Coenobitidae)
Simetrisko vientuļniekvēžu dzimta (Pylochelidae)
† virsdzimta Eocarcinoidea
†dzimta Eocarcinidae
†dzimta Platykottidae

Atsauces

Ārējās saites 
A comprehensive and integrative reconstruction of evolutionary history for Anomura (Crustacea: Decapoda)
Tolweb: Anomura 

 
Desmitkājvēži
Anomuras ( Anomura ) ir desmitkājvēžu kārtas ( Decapoda ) infrakārta , kas apvieno apmēramsugas : vientuļniekvēžus , plakanos omārus , karaliskos krabjus , porcelānkrabjus un kurmjkrabjus . Lai arī daudzu sugu nosaukumā tiek lietots nosaukums krabis , tomēr visi īstie krabji ir izdalīti anomuru māsas taksonā — krabju infrakārtā ( Brachyura ) . Lielākā daļa anomuru sugu mājo mērenajās un tropiskajās jūrās , bet Dienvidamerikas saldūdens krabji ( Aeglidae ) dzīvo Dienvidamerikas upēs un strautos , kā arī ir zināma viena vientuļniekvēžu suga , kas dzīvo saldūdenī . Sistemātikas izmaiņas Zinātniskais nosaukums Anomura saglabājies no iepriekšējo gadu ( novecojušās ) klasifikācijas , kad visi desmitkājvēži tika sadalīti trīs grupās : garastes vēžos ( Macrura ) , īsastes vēžos ( Brachyura ) un mīkstastes vēžos ( Anomura ) . Grupas alternatīvais nosaukums — Anomala — radies , raksturojot mūsdienu klasifikācijas anomuru grupu , kura ir ļoti daudzveidīga , ar dažādām , neparastām un ļoti atšķirīgām formām . Kopīgās īpašības Anomurām var izcelt vairākas kopīgas īpašības — kopumā , lai arī sugas ir tik dažādas , tām ir vairāk vai mazāk krabjiem līdzīga ķermeņa forma , lai gan plakanie omāri nedaudz atgādina saplacinātus omārus . Anomurām kā visiem desmitkājvēžiem ir pieci ejkāju pāri . Pēdējā pāra kājas ir ļoti maziņas un grūti saskatāmas , tās bieži paslēptas iekšpusē , žaunu dobumā zem čaulas . Šīs kājiņas anomuras izmanto , lai tīrītu žaunas . Vēders var būt gan pagarināts ( simetriskajiem vientuļniekvēžiem ) , gan samērā īss un salocīts zem pārējā ķermeņa ( plakanajiem omāriem , porcelānkrabjiem un karaliskajiem krabjiem ) , gan cieši satīts , lai varētu paslēpties gliemeņu čaulās ( vientuļniekvēžiiem ) . Tomēr anomurām vēders nav tik īss kā īstajiem krabjiem . Anomuras ir arī lēnākas nekā krabji . Sistemātika Anomuru infrakārta ( Anomura ) Dienvidamerikas saldūdens anomuru virsdzimta ( Aegloidea ) Dienvidamerikas saldūdens anomuru dzimta ( Aeglidae ) Galatīdu virsdzimta ( Galatheoidea ) Galatīdkrabju dzimta ( Galatheidae ) Munidīdkrabju dzimta ( Munididae ) Munidopsīdkrabju dzimta ( Munidopsidae ) Porcelānkrabju dzimta ( Porcellanidae ) † dzimta Retrorsichelidae Karalisko krabju virsdzimta ( Lithodoidea ) Akmenskrabju dzimta ( Hapalogastridae ) Karalisko krabju dzimta ( Lithodidae ) Kurmjkrabju virsdzimta ( Hippoidea ) Kurmjkrabju dzimta ( Hippidae ) Racējkrabju dzimta ( Albuneidae ) Smilšu krabju dzimta ( Blepharipodidae ) Plakano omāru virsdzimta ( Chirostyloidea ) Jetijomāru dzimta ( Kiwaidae ) Klusā okeāna plakano omāru dzimta ( Eumunididae ) Plakano omāru dzimta ( Chirostylidae ) Spalvaino akmenskrabju virsdzimta ( Lomisoidea ) Spalvaino akmenskrabju dzimta ( Lomisidae ) Vientuļniekvēžu virsdzimta ( Paguroidea ) Aktīniju vientuļniekvēžu dzimta ( Parapaguridae ) Vientuļniekvēžu dzimta ( Paguridae ) Kreiļu vientuļniekvēžu dzimta ( Diogenidae ) Melanēzijas vientuļniekvēžu dzimta ( Pylojacquesidae ) Sauszemes vientuļniekvēžu dzimta ( Coenobitidae ) Simetrisko vientuļniekvēžu dzimta ( Pylochelidae ) † virsdzimta Eocarcinoidea † dzimta Eocarcinidae † dzimta Platykottidae Atsauces Ārējās saites A comprehensive and integrative reconstruction of evolutionary history for Anomura ( Crustacea : Decapoda ) Tolweb : Anomura Desmitkājvēži